પ્રશ્ન એ નથી કે કન્હૈયા સામે દેશ દ્રોહનો કેસ ચાલવો જોઇએ કે નહીં, પરંતુ પ્રશ્ન એ છે કે દેશ પ્રેમ કે દેશ દ્રોહ તમે જાતે નક્કી ન કરો. જાહેર વ્યવસ્થા વણસે તેવા કોઇ પણ પ્રયાસ સામે શિક્ષા કરવી એ રાજધર્મ છે, પરંતુ જ્યારે ધારાસભ્યો કે નેતાઓના નિકટના માણસો ખુલ્લેઆમ આ વ્યવસ્થાને વણસાવે ત્યારે સરકારનો રાજધર્મ કયાં ચાલ્યો જાય છે? જ્યારે ગૌમાંસ ખાવાના શક પર ગામના બહુમતી લોકો અખલાકની હત્યા કરવા માટે પક્ષના સ્થાનિક નેતાઓના રક્ષણ હેઠળ હુમલાે કરે છે ત્યારે દેશના એક પ્રધાન તેને સામાન્ય ઘટના જણાવે છે અને પક્ષના એક ધારાસભ્ય કહે છે કે જો આ વર્ગ સુધરશે નહીં તો મુઝફફરનગરના રમખાણો દોહરાશે.